बेली डांस के सहारे इंवेस्टर्स को लुभाकर गिरती इकोनॉमी को बचाने की कोशिश में पाकिस्तान, समिट में डांसरों ने लगाये ठुमके, देखें VIDEO  
बेली डांस के सहारे इंवेस्टर्स को लुभा रहा पाकिस्तान
इनवेस्टमेंट समिट में डांसरों ने लगाये ठुमके
समिट का आयोजन 4 से 8 सितंबर को बाकू में हुआ
पाक सरहद चेंबर ऑफ कॉमर्स एण्ड इंडस्ट्री ने हालही में एक इनवेस्टमेंट समिट का आयोजन किया था जिसमें इनवेस्टर्स के मनोरंजन के लिए बेली डांसरों का प्रोग्राम रखा गया. पाकिस्तान की पत्रकार गुल बुखारी ने अपने ट्विटर पर इस डांस का वीडियो शेयर किया है. वीडियो के वायरल होने के बाद सोशल मीडिया पर पाकिस्तान की इस हरकत की आलोचना हो रही है.  इस समिट का आयोजन 4 से 8 सितंबर को अजरबैजान के बाकू में किया गया था. इस वीडियो में एक शख्स डांसर की फोटो लेते दिखा.  वीडियो से साफ जाहिर होता है कि पाकिस्तान ने इन्वेस्टर्स को लुभाने के लिए यह प्रोग्राम रखा.
When General Doctrine Chief Economist tries to lure investors into the Pakistan Investment Promotion Conference in Baku, Azerbaijan with belly dancers.... pic.twitter.com/OUoV85wmnV
सोशल मीडिया पर लोगों ने पाकिस्तान के इस कदम को 'नया पाकिस्तान' बताया. एक ट्विटर यूजर ने लिखा कि पाकिस्तान अपनी अर्थव्यवस्था को स्थिर करने के लिए बाल, भैंस, गधा, कुत्ता और सुअर बेचने से लेकर बेली डांस बेचने पर आ गया है.
एक यूजर ने लिखा कि इन्वेस्टर्स को आकर्षित करने के लिए पाकिस्तान के पास बेली डांसिंग के अलावा कुछ नहीं है. बता दें कि पाकिस्तान की आर्थिक हालत बहुत खराब है और उसे चीन, यूएई और सऊदी अरब जैसे देशों की मदद लेनी पड़ रही है.